
ΕΦΗΜΕΡΙΣ ΤΗΣ ΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

12 ΣΕΠΤΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

' Εγκριση γενικού πολεοδομικού σχεδίου (Γ.Π,Σ.) της Κοινότη¬ 
τας Καρυώτισσας Ν. Πέλλης. 1 

Χαρακτηρισμός ως διατηρητέων των κτιρίων: α) Οικίας Μανούσου 
Κούνδουρου που βρίσκεται στην οδό Ηρώων Πολυτεχνείου στην 
πόλη των Χανιών στο Ο.Τ. 277, ιδιοκτησίας Δήμου Χανιών, 
β) του Παρθεναγωγείου Βάμου, που βρίσκεται στον οικισμό 
Βάμου της επαρχίας Αποκορώνου, ιδιοκτησίας Κοινότητας Βά¬ 
μου, γ) του κτιριακοϋ συγκροτήματος που βρίσκεται στον οικι¬ 
σμό Στέρνες της επαρχίας Κυδωνιάς, ιδιοκτησίας Κοινότητας 
Στερνών και δ) του κτιρίου στον οικισμό Γαβαλοχώρι της επαρ¬ 
χίας Κυδωνιάς, ιδιοκτησίας Κοινότητας Γαβαλοχωρίου και κα¬ 


θορισμός ειδικών όρων και περιορισμών δόμησης αυτών. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 56285/2327 (1) 


Έγκριση γενικού πολεοδομικού σχεδίου (Γ.ΙΙ.Σ.) της Κοινότητας Καρυώ¬ 
τισσας Ν. Πέλλης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τιςιδιατάξεις του Ν. 1337/83 (ΦΕΚ 33/Α) και ειδικότερα το άρθρο 
3 αυτού. 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Την υπ’ αριθ. 52361/2134/23.7.85 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας 
σύνταξης του γενικού πολεοδομικού σχεδίου των Κοινοτήτων Μελλισ- 
σίου και Καρυώτισσας Νομού Πέλλης» (ΦΕΚ 391/Δ/85). 

4. Το υπ’ αριθ. 145/10.6.85 έγγραφο του Τμήματος Πολεοδομίας 
και II.Ε. Νομαρχίας Πέλλης προς την Κοινότητα Καρυώτισσας. 

5. Τα υπ’ αριθ. 144/10.6.85, ΕΠΑ 208/5.8.85, 2687/30.7.85 
ΕΙΙΑ 449/1985 έγγραφα του Τ.ΙΙ. και Π.Ε. Ν. Πέλλης προς τους 
αρμόδιους φορείς. 

6. Το υπ’ αριθ. 2121/25.6.85 έγγραφο της Υπηρεσίας Περιφερειακής 
Ανάπτυξης Κεντρικής και Δυτικής Μακεδονίας του Υπουργείου Εθνικής Οι¬ 
κονομίας. 

7. Το υπ’ αριθ. 12562/23.9.85 έγγραφο του Υπουργείου Βιομη¬ 
χανίας, Ενέργειας και Τεχνολογίας. 

8. Το υπ’ αριθ. 3501/27.6.85 έγγραφο της Δ/νσης Τεχνικών Υπηρε¬ 
σιών Ν. ΙΙέλλης. 

9. Το υπ’ αριθ. 11072/26.11.85 έγγραφο της Γενικής Γραμματείας 
Αθλητισμού. 

10. Το υπ’ αριθ. ΜΕ 1745/29.8.85 έγγραφο της Δ/νσης Μέσης 
Εκπαίδευσης Ν. Πέλλης. 


11. Τα υπ’ αριθ.' 14312/13.3.86, 7197/24.9.85, 6974/12.7.85 
έγγραφα της Δ/νσης Γεωργίας Γιαννιτσών. 

12. Το υπ’αριθ. 1474/8.8.85 έγγραφο της ΙΖ' Εφορείας Προϊστο¬ 
ρικών και Κλασικών Αρχαιοτήτων. 

13. Το υπ’ αριθ. 103431/6.12.85 έγγραφο του Οργανισμού Εργατικής 
Κατοικίας (ΟΕΚ). 

14. Το υπ’ αριθ. 327371/5.8.85 έγγραφο του Ελληνικού Οργανισμού 
Τουρισμού. 

15. Το υπ’ αριθ. 2.801.415/Φ/9.9.85 έγγραφο του Οργανισμού Σιδη¬ 
ροδρόμων Ελλάδος. 

16. Το υπ’ αριθ. 52/5366/12.11.85 έγγραφο του Ο.Τ.Ε. (συγκρότημα 
Βέροιας). 

17. Το υπ’ αριθ. 308/63/4.9.85 έγγραφο του Συνδέσμου Βιομηχανιών 
Βόρειας Ελλάδας. 

18. Την υπ’ αριθ. 51/12.8.85 γνωμοδότηση του Κοινοτικού Συμβου¬ 
λίου Καρυώτισσας. 

19. Το γεγονός ότι οι υπόλοιποι φορείς δεν απάντησαν μέχρι σήμερα. 

20. Την υπ’ αριθ. 74/11/14.4.86 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομού Πέλλης, αποφασίζουμε: 

1. Εγκρίνεται το γενικό πολεοδομικό σχέδιο (ΓΠΣ) της Κοινότητας 
Καρυώτισσας (Ν. Πέλλης) όπως τα όριά του προσδιορίζονται με κόκκινη 
γραμμή στο χάρτη Π 1.11 σε κλίμακα 1:5000. Κυρίως το ως άνω σχέδιο 
περιλαμβάνει: 

Α. Την πολεοδομική οργάνωση του οικισμού Καρυώτισσας για 
πληθυσμιακό προγραμματικό μέγεθος της τάξης των 2.500 κατοί¬ 
κων για την επόμενη πενταετία με: 

α) Την επέκταση τόυ σχεδίου πόλης σε αραιοδομημένες περιοχές και 
την οργάνωση του συνόλου του οικισμού σε μία πολεοδομική ενότητα 
(γειτονιά) με μέση πυκνότητα οίκησης 36 Κατ/Ηα και με μέσο συντελεστή 
δόμησης 0,7 όπως φαίνεται στο χάρτη II - 1.11 -σε κλίμακα 1:5000. 

β) Τον προσδιορισμό των χρήσεων γης όπως φαίνονται στους χάρτες 

III.2, III.3.2 και 111.11 σε κλίμακα 1:5000 και ειδικότερα: 

—Τη διατήρηση της υφισταμένης κεντρικής περιοχής του οικι¬ 
σμού κατά μήκος της οδού Εγνατίας. 

-Τη διατήρηση της σημερινής μορφής γενικής κατοικίας σε όλη την 
έκταση του οικισμού. 

—Την οργάνωση των εγκαταστάσεων εκπαίδευσης με τη χρησιμοποί¬ 
ηση των υπαρχόντων διδακτηρίων καθώς και τη χωροθέτηση νέων. 

—Τη διατήρηση των υπαρχουσών αθλητικών εγκαταστάσεων. 

—Τη δημιουργία παιδικού σταθμού. 

-Τη χωροθέτηση ζώνης χονδρεμπορίου για τη σταδιακή μετεγκατά¬ 
σταση από τις περιοχές κατοικίας του οικισμού των οχλουσών χρήσεων 
καθώς και την εγκατάσταση νέων. 

—Τη δημιουργία συνεχούς συστήματος αστικού πρασίνου - πεζοδρό¬ 
μων — πλατειών - χώρων αναψυχής και αθλητισμού. 

—Τη διατήρηση του υπάρχοντος νεκροταφείου. 

γ) Τη γενική εκτίμηση της χωρητικότητας του οικισμού σε κατοί¬ 
κους για την επόμενη πενταετία και των αναγκών σε γη για κοινωνική 
υποδομή όπως φαίνεται στον πίνακα Α11.6. 

8) Τον καθορισμό ζωνών πολεοδομικών μηχανισμών όπως φαίνονται 
στο χάρτη II 1.8 σε κλίμακα 1:5000 και ειδικότερα: 

-Ζώνη κανονιστικών όρων δόμησης για το σύνολο της περιοχής του οικι¬ 
σμού. 

Β. Τις προτάσεις για τη λήψη μέτρων προστασίας του περιβάλλοντος 
και τη δημιουργία χώρων αστικού και περιαστικού πρασίνου όπως φαίνο¬ 
νται στο χάρτη Γ12.1.2—1.10 σε κλίμακα 1:5000 και ειδικότερα: 

-Την απομάκρυνση του κυλινδρόμυλου που βρίσκεται στο δυτικό άκρο 
του οικισμού. 

-Τη δημιουργία περιαστικού πρασίνου νοτιοανατολικά του οικισμού. 

-Τη διαμόρφωση των ελεύθερων χώρων του οικισμού. 

IΤις προτάσεις για τα απαραίτητα έργα και μελέτες των δικτύων 
υποδομής όπως φαίνονται στους χάρτες 112.1.2. —1.10, II.2.3.2.-2.4.2, 
IΙ2.6.2-ΙΙ.2.7.2 σε κλίμακα 1:5.000 και ειδικότερα: 

α) Οδικό δίκτυο: 

-Τη δημιουργία οδικού άξονα βόρειας παράκαμψης του οικισμού 
από την Εθνική οδό Θεσ/νίκης - Νίκης. 

-Τον ανασχεδιασμό του Τμήματος της Εγνατίας οδού που διέρχεται 
μέσα από τον οικισμό με στόχο τη μείωση της ταχύτητας των διερχομέ- 
νων οχημάτων για την ασφάλεια των κατοίκων. 

-Την ασφαλτόστρωση ή συντήρηση του υφιστάμενου οδικού δικτύου του 
οικισμού. 

β) Δίκτυο ύδρευσης: 

- Την κάλυψη των αναγκών του συνόλου του οικισμού από το. υφιστάμενο 
δίκτυο. 

-Τη χλωρίωση του νερού στον υδατόπυργο σε τακτά χρονικά διαστή¬ 
ματα. 

γ) Δίκτυο αποχέτευσης όμβριων - αντιπλημμυρική προστασία - 
δίκτυο αποχέτευσης ακαθάρτων — απορρίμματα. 

-Την κατασκευή αποστραγγιστικής τάφρου στα βόρεια του οικισμού 
για την αντιπλημμυρική προστασία. 

—Την κατασκευή νέων και τη συντήρηση των υφισταμένων δικτύων 
τσιμενταυλάκων σε όλη την έκταση του οικισμού για την αποχέτευση 
των όμβριων, με τελικό αποδέκτη τον Ασπροπόταμο. 


-Τη διατήρηση του συστήματος αποχέτευσης ακαθάρτων με στεγα¬ 
νούς βόθρους. 

-Την αγορά απορριμματοφόρου σε συνεργασία με γειτονικούς οργανι¬ 
σμούς τοπικής αυτοδιοίκησης και την από κοινού αντιμετώπιση του 
συστήματος συλλογής και απόρριψης απορριμμάτων με τοπική καύση. 

δ) Ενεργειακό — τηλεπικοινωνιακό σύστημα: 

—Την επέκταση του δικτύου ΔΕΗ στις περοχές επέκτασης του οικισμού. 

-Την κάλυψη των αναγκών σε τηλεπικοινωνίες από τα υφιστάμενα δί¬ 
κτυα. 

Δ. Τις προτάσεις για την ασφάλεια — πυροπροστασία του οικισμού 
από θεομηνίες - πυρκαγιές - σεισμούς και ειδικότερα: 

-Την κάλυψη των αναγκών πυροπροστασίας του οικισμού από τον 
πυροσβεστικό σταθμό της πόλης των Γιαννιτσών. 

-Τη χρησιμοποίηση ως πηγών υδροληψίας των αρδευτικών καναλιών 
ή των ιδιωτικών γεωτρήσεων στην ευρύτερη περιοχή του οικισμού. 

Ε. Τα απαραίτητα έργα για την ολοκλήρωση της εφαρμογής του 
γενικού πολεοδομικού σχεδίου όπως φαίνονται στον πίνακα Π—4.1.1. 

2. Συνοπτικά αντίτυπα των παραπάνω έξι (6) χαρτών και δύο (2) 
πινάκων που θεωρήθηκαν από τον Προϊστάμενο της Δ/νσης Πολεοδομι¬ 
κών Εφαρμογών με την υπ’ αριθ. 56285/2327/1986 πράξη του, δημο¬ 
σιεύονται στην Εφημερίδα της Κυβερνήσεως με την απόφαση αυτή. 

3. Εντός της περιοχής του γενικού πολεοδομικού σχεδίου και ειδικό¬ 
τερα στις εκτός σχεδίου περιοχές που περιλαμβάνονται σε αυτό οικοδο¬ 
μικές άδειες που έχουν εκδοθεί με τις προγενέστερες ισχύουσες διατάξεις 
ή έχει υποβληθεί στην αρμόδια πολεοδομική αρχή ο πλήρης φάκελος 
με τα απαραίτητα για την έκδοση της οικοδομικής άδειας στοιχεία 
μέχρι την ημερομηνία δημοσίευσης της παρούσας εκτελούνται όπως 
εκδόθηκαν ή εκδίδονται βάσει των υποβληθέντων στοιχείων. 

4. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 31 Ιουλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



Χρονική ιεράρχηση των έργων που περιλαμβάνονται στην πρόταση ΓΠΣ 
με βάση την κοινωνική και παραγωγική σημασία τους. 

ΣΚΚ: Για του αναλυτικό υπολογισμό ττ,ς χωρητικότητας βλ,.σχετ. κείμενο Γ'φάσης σελ. 9-10 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


λρίθ. 45274/2393 (2) 

Χαρακτηρισμός ως διατηρητέων των κτιρίων: α) Οικίας Μανούσου 
Κούνδουρου που βρίσκεται στην οδό Ηρώων Πολυτεχνείου στην 
πόλη των Χανιών στο Ο.Τ. 277, ιδιοκτησίας Δήμου Χανιών, β) 
του Παρθεναγωγείου Βάμου, που βρίσκεται στον οικισμό Βάμου 
της επαρχίας Αποκορώνου, ιδιοκτησίας Κοινότητας Βάμου, γ) 
του κτιριακού συγκροτήματος που βρίσκεται στον οικισμό Στέρνες 
της επαρχίας Κυδωνιάς, ιδιοκτησίας Κοινότητας Στερνών και δ) 
του κτιρίου στον οικισμό Γαβαλοχώρι της επαρχίας Κυδωνιάς, 
ιδιοκτησίας Κοινότητας Γαβαλοχωρίου και καθορισμός ειδικών 
όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 5.9.1985 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την από 20.5.86 (αριθ. πρωτ. 45274/2393/6.6.86) απά¬ 
ντηση του Δήμου Χανιών, την από 6./1.86 (αριθ. πρωτ. 
31840/1798/16.4.1986) απάντηση της Κοινότητας Βάμου, την από 
30.4.86 (αριθ. πρωτ. 35960/2030/12.5.86) απάντηση της Κοινό¬ 
τητας Στερνών και την παρέλευση της προθεσμίας που προβλέπεται 
στο άρθρο 4 παρ. 2 του Ν. 1577/1985 χωρίς να περιέλθουν στη 
Δ/νση Παραδοσιακών Οικισμών και Περιβάλλοντος (Γ7) τυχόν αντιρ¬ 
ρήσεις της Κοινότητας Γαβαλοχωρίου, αποφασίζουμε: 

1. Χαρακτηρίζονται ως διατηρητέα τα κτίρια: 
α. Οικία Μανούσου Κούνδουρου που βρίσκεται στην οδό Ηρώων Πολυ¬ 
τεχνείου στην πόλη Χανιών στο Ο.Τ. 277, ιδιοκτησία Δήμου Χανιών. 

β. Το Παρθεναγωγείο Βάμου, που βρίσκεται στον οικισμό Βάμου της 
επαρχίας Αποκορώνου, ιδιοκτησία Κοινότητας Βάμου του Νομού Χανιών. 

γ. Το κτιριακό συγκρότημα που βρίσκεται στον οικισμό Στέρνες της 
Επαρχίας Κυδωνιάς, ιδιοκτησία Κοινότητας Στερνών του Νομού Χανιών. 

δ. Το κτίριο που βρίσκεται στον οικισμό Γαβαλοχώρι της Επαρχίας 
Κυδωνιάς, ιδιοκτησία Κοινότητας Γαβαλοχωρίου του Νομού Χανιών, 


όπως φαίνονται σημειωμένα με διαγράμμιση στο σχετικό πρωτότυπο 
τοπογραφικό διάγραμμα και σε κλίμακες αντίστοιχα: 

α) 1:2000, β) 1:5000, γ) 1:2000 και δ) 1:5000 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 
υπ’ αριθ. 45274/1986 πράξη του και που συνοπτικό του αντίτυπο 
δημοσιεύεται με την παρούσα απόφαση. 

2. Ως διατηρητέο κτίριο καθορίζεται το αρχικό καθώς και οι εναρμο¬ 
νιζόμενες με αυτό προσθήκες, εκτός από τα οποιαδήποτε σε ύψος ή σε 
έκταση υφιστάμενα τμήματα που αλλοιώνουν ή είναι ξένα προς το 
αρχικό κτίριο. Ο χαρακτηρισμός των τμημάτων που δεν παρουσιάζουν 
ενδιαφέρον, είναι ξένα ή αλλοιώνουν το κτίριο γίνεται από την Επιτροπή 
Ιίολεοδομικού και Αρχιτεκτονικού Ελέγχου (ΕΠΑΕ), 

3. Απαγορεύεται κάθε αφαίρεση, αλλοίωση ή καταστροφή των επιμέρους 
αρχιτεκτονικών και διακοσμητικών στοιχείου των διατηρητέων κτιρίων. 

4. Επιτρέπεται η επισκευή, ο εκσυγχρονισμός των εγ-' κταστάοεων. 
η ενίσχυση στο φέροντα οργανισμό, η εσωτερική διαρρύθμιση κάθώς 
και επεμβάσεις για λόγους λειτουργικούς των διατηρητέων κτιρίων 
εφόσον δεν αλλοιώνεται ο αρχιτεκτονικός χαρακτήρας τους. 

5. Επιτρέπεται προσθήκη μικρής κλίμακας στα διατηρητέα κτίρια 
έστω και αν ο συντελεστής δόμησης που ισχύει στην περιοχή επιτρέπει 
μεγαλύτερη, εφόσον αυτή κρίνεται απαραίτητη για τη λειτουργική τους 
εξυπηρέτηση, δεν αλλοιώνεται ή παραβλάπτεται ο αρχιτεκτονικός χα¬ 
ρακτήρας τους και εναρμονίζεται με το άμεσο περιβάλλον. 

6. Απαγορεύεται η τοποθέτηση φωτεινών ή μη επιγραφών και διαφημί¬ 
σεων στα κτίρια. Επιτρέπεται μόνο η τοποθέτηση επιγραφών μικρών 
διαστάσεων που πληροφορούν για τη χρήση των κτιρίων μετά από έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

7. Για κάθε εργασία προσθηκών καθώς και για κάθε επέμβαση 
στο εσωτερικό και εξωτερικό των κτιρίων και στον περιβάλλοντα 
χώρο τους απαιτείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

8. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Αυγούστου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

